OPREZ Pornografija iskrivljuje tvoju muževnost!

„Nisam li ti zapovjedio: odvaži se i budi hrabar! Ne boj se i ne strahuj, jer kuda god pođeš, s tobom je Jahve, Bog tvoj.” (Jš 1, 8–9)

Ovaj poznati poziv na hrabrost i odvažnost Bog ne upućuje samo Jošui, nego svakom muškarcu koji je pozvan voditi, boriti se i ne pokleknuti pred izazovima svijeta.

Pornografija, duhovna mlakost, nedostatak vodstva u obitelji i zajednici – sve to nisu samo privatni problemi, nego duhovne bojišnice na kojima je muškarac pozvan biti vojnik i pastir.

Jošua nije tražio lagan put. On je preuzeo odgovornost nakon Mojsija. Stoga si i ti pozvan preuzeti odgovornost – prvo za vlastiti život, zatim za svoju obitelj, a na kraju za društvo. Međutim, to ne možeš učiniti ako si zarobljen strahom, sumnjom, komforom ili požudom.

U svijetu koji često daje iskrivljene slike muževnosti – gdje se ona svodi na dominaciju, uspjeh, izgled ili spolnu moć – potrebno je vratiti se izvornom Božjem naumu. Istinski muškarac prema Božjem naumu jest onaj koji zna kome pripada, za što je stvoren i kome služi.

Gornji tekst je izvadak iz knjige „Projekt 41: konačna pobjeda nad pornografijom” u izdanju Naklade Crisinus , preko koje se može i nabaviti. Više o „Projektu 41” možete saznati ovdje.