4. ciklus Projekta 41

Pornografija danas razara srca, odnose, obitelji i identitet mnogih muškaraca – često u tišini i skrivenosti. Mnogi se godinama bore sami, uvjereni da izlaz ne postoji. No sloboda je moguća.

Projekt 41 novi je projekt Udruge „Magnus”, osmišljen kao 40-dnevni program duhovne obnove i borbe protiv ovisnosti o pornografiji. Namijenjen je muškarcima koji žele prekinuti ropstvo pornografije i uz Božju pomoć započeti novi život u slobodi, čistoći i istini.

Broj 40 u Bibliji simbol je preobrazbe. Zato Projekt 41 nije samo program apstinencije, nego put osobne promjene i duhovnog rasta.

Kako izgleda program?

Sudionici tijekom 40 dana primaju:

svakodnevne biblijske citate i razmatranja

konkretne dnevne poticaje i odluke

molitve i duhovne alate za borbu

provjere osobnog napretka

Zoom susrete i svjedočanstva osoba koje su prošle isti put

Poseban naglasak stavlja se na bratsku podršku i pratitelja – osobu od povjerenja koja prati napredak sudionika kroz program.

Više info o samom Projektu 41 moguće je naći ovdje.

Kada se održava?

4. ciklus Projekta 41 održat će se: 12. rujna – 22. listopada 2026.

Prijave su otvorene do: 10. rujna 2026.

Prijavnica za 4. ciklus Projekta nalazi se ovdje.

Kotizacija

Za potpunu prijavu potrebno je uplatiti kotizaciju u preporučenom iznosu od 40 eura te potvrdu o uplati poslati na: muzevnibudite@gmail.com

Podaci za uplatu:

Udruga „Magnus”
Ul. bana J. Jelačića 17a
48260 Križevci

IBAN: HR9523400091111285615
SWIFT: PBZGHR2X
Opis uplate: kotizacija za Projekt 41

Svjedočanstva polaznika

„Ovo nije još jedan program baziran na apstinenciji. Ovo je promjena života iz temelja.” – Ivan, 24

„Ogromna je ovo milost! Sad idem dalje radosno s Gospodinom koji me podigao!” – Antonio, 31

„Ovaj mi je program pokazao da sam zapravo pozvan na čistoću, borbu za pravu ljubav – ukratko, na svetost.” – Mario, 44

„Tu sam ono što jesam, pri čemu me nitko ne osuđuje. Braća me potiču da budem najbolja verzija sebe.” – Josip, 51

„Silom ulazi u kraljevstvo Božje onaj tko je srušio bedeme svojih strasti.”

— sv. Grgur Veliki

Vrijeme je za borbu. Vrijeme je za slobodu. Vrijeme je za preobrazbu. Prijavi se i započni svojih 40 dana promjene!